સારાંશ માટે દસ્તાવેજ: તહરીક-એ-લબ્બૈક પાકિસ્તાનના કાર્યકર્તાઓએ દેશમાં પ્રદર્શન કર્યાં છે

લાહોર પોલીસે તહરીક-એ-લબ્બૈક પાકિસ્તાનના વડા સાદ હુસૈન રિઝવી અને બીજા નેતાઓ અને પાર્ટીના કાર્યકર્તાઓ પર પાકિસ્તાન દંડ સંહિતાની અલગ-અલગ કલમો, 'આતંકવાદવિરોધી કાયદા' અને લોકવ્યવસ્થા વટહુકમ હેઠળ મામલો દાખલ કર્યો છે.

પોલીસ તરફથી અપાયેલી ફરિયાદ પર આ કેસ લાહોરના શાહદરા ટાઉન સ્ટેશનમાં નોંધાયો છે.

સાદ રિઝવી સિવાય કાઝી મહમૂદ રિઝવી, પીર સૈયદ ઝહીર અલ હસન શાહ, મેહર મુહમ્મદ કાસિમ, મોહમ્મદ એજાઝ રસૂલ, પીર સૈયદ ઇનાયત અલી શાહ, મોલાના ગુલામ અબ્બાસ ફૈઝી, મૌલાના ગુલામ ગૌસ બગદાદીનું નામ પણ રિપોર્ટમાં નોંધાયેલું છે.

આ સિવાય પાકિસ્તાનની આ ધાર્મિક પાર્ટીના અજ્ઞાત કાર્યકર્તાઓ પર પણ કેસ દાખલ કરાયો છે.

FIRમાં કહેવાયું છે કે આ લોકોએ સમગ્ર પાકિસ્તાનમાં લોકોને હિંસા કરવા અને જામ લગાડવા માટે ઉશ્કેર્યા. આ માટે લાઉડ સ્પીકર દ્વારા જાહેરાત કરવાના અને સોશિયલ મીડિયા પર પોસ્ટ કરવાના પણ આરોપ લગાવવામાં આવ્યા છે.

રિપોર્ટમાં કહેવાયું છે કે પોતાના નેતાઓની ધરપકડનો વિરોધ કરી રહેલા કાર્યકર્તાઓએ જીવન જોખમમાં મૂકવાના ઇરાદા સાથે પથ્થરમારો કર્યો અને પોલીસકર્મીઓ પર હુમલો કર્યો. FIR પ્રમાણે પ્રદર્શનકારીઓએ પોલીસકર્મીઓને માર્યા અને સિપાઈ મોહમ્મદ અફઝલનું મૃત્યુ થયું.

સાદ હુસૈન રિઝવી તહરીક-એ-લબ્બૈક પાકિસ્તાનના સંસ્થાપક મૌલાના ખાદિમ હુસૈન રિઝવીના દીકરા છે

સોમવારે પાકિસ્તાની પોલીસે સાદ રિઝવીની ધરપકડ કરી લીધી હતી. ત્યાર બાદથી સમગ્ર દેશમાં પ્રદર્શનો થઈ રહ્યાં છે, જેથી આ વિસ્તારોમાં જનજીવન પ્રભાવિત થયું છે.

સાદ રિઝવીની ધરપકડ બાદ ઇસ્લામાબાદ અને રાવલપિંડીમાં પ્રદર્શનસ્થળોએ ઇન્ટરનેટ પણ બંધ કરી દેવાયું હતું, તેમજ ગુજરાંવાલામાં પ્રદર્શનકારીઓ પર કાબૂ મેળવવા માટે પોલીસની કબડ્ડીની ટીમ પણ ઉતારાઈ હતી.

સાદ રિઝવીની ધરપકડ બાદ શરૂ થયેલાં પ્રદર્શનોથી સૌથી વધુ લાહોર પ્રભાવિત થયું છે.

બીબીસી સંવાદદાતા શહઝાદ મલિક પ્રમાણે કેન્દ્રીય ગૃહમંત્રી શેખ રાશિદ અહમદના નેતૃત્વમાં ઇસ્લામાબાદમાં થયેલી એક ઉચ્ચસ્તરીય બેઠકમાં પ્રદર્શનોથી પ્રભાવિત રાષ્ટ્રીય રાજમાર્ગોને શરૂ કરવાનો નિર્ણય લેવાયો છે.

પોલીસે TLPના ઘણા કાર્યકરોની પણ ધરપકડ કરી છે

આ બેઠકમાં પ્રદર્શનો બાદ પેદા થયેલી સુરક્ષાની પરિસ્થિતિઓ પર પણ ચર્ચા કરાઈ છે. તેમાં પંજાબ પોલીસ પ્રમુખ અને મુખ્ય સચિવ વીડિયો લિંક દ્વારા સામેલ થયા હતા. ધાર્મિક મામલાના મંત્રી નૂર ઉલ હક કાદરી...\nદસ્તાવેજની સમાન ભાષામાં સારાંશ:
પાકિસ્તાનમાં ધાર્મિક નેતા સાદ હુસૈન રિઝવી અને તેમના સહયોગીની ધરપકડ બાદ દેશના ઘણા ભાગોમાં તણાવ છે. આ દરમિયાન પોલીસે સાદ રિઝવી સહિત તહરીક-એ-લબ્બૈક પાકિસ્તાન પાર્ટી (TLP)ના ઘણા નેતાઓ વિરુદ્ધ 'આતંકવાદવિરોધી કાયદા' હેઠળ ગુનો નોંધ્યો છે.